Keftarê bi xêz

Keftarê bi xêz ( Hyaena hyaena ) cureyekî nêçîrvanan e ji famîleya hyenan ( Hyaenidae ) û bi porê xwe yê xêzkirî tê naskirin. Ajal bi şev çalak e û dikare hem bi tenê û hem jî di komên piçûk de bijî. Xwarina xwe di serî de ji keriyên heywanên mezin pêk tê, lê ew heywanên piçûk û materyalên nebatê jî dixwin. Ji ber nêçîrê û hin faktorên din jimara wan kêm e û bi tunebûnê re rûbirû ye.

Keftarên bi xêz car caran li deverên Semsûr û Xelfetî/Rihayê têne dîtin. Ji ber ku cûre di bin xetereya tunebûnê de ye, ew di bin parastinê de ne. Heywan şermok in û ji bo mirovan ne tu metirsî ne. Yê ku wan dibîne bila wan bi tenê bihêle. Keftarên bi xêz (Hyaena hyaena) ev qasî 70 sal in li herêmê nehatine dîtin û di nîsana 2024an de li herêmê bi rêya kamerayeke kamûflajkirî ve hatine qeydkirin.

Keftarê bi xêz ku yek ji mexlûqên herî kêm ên Mezopotamyayê ye û di xetereya tunebûnê de ye. Ew di newalên zinar û çolan de dijî ku avhewaya deştê lê serdest e.

Dirêjiya wî digihîje 110 santîmetreyan û giraniya wî digihîje 40-50 kîloyan, bi giştî li zinar û deştan dijî.

 Mijarên têkildar 
 Keftar

 Çavkanî 

Kategorî:Keftar